KIRKENYT 

SYNSPUNKT 

OPSKRIFTEN  PÅ  FRED 


Guds  profet  anråbte  Her- 
ren kraftigt.  Det  var  en 
urolig  tid  fyldt  med  forfølgel- 
se for  Kirken.  De,  som  ikke 
troede,  truede  med  at  slå  de 
hellige  ihjel,  fordi  troede  på 
de  tegn  og  mirakler,  som  var 
ved  at  blive  opfyldt.  Forføl- 
gerne nød  at  pine  de  trofaste 
og  hånede  deres  tro  og  gjorde 
nar  af  deres  tåbelige  traditio-  i 
ner.  Forfølgerne  havde  fastsat,  i 
at  de  troende  skulle  slås  ihjel,  ^ 
fordi  det  lovede  tegn  ikke  var  ' 
blevet  opfyldt. 

Dette  fik  profeten  til  at  fal-  | 
de  på  knæ  og  anråbe  Herren 
hele  dagen  lang:  "Og  se.  Her- 
rens røst  kom  til  ham  og  sag- 
de: Løft  hovedet  højt  og  vær 
ved  godt  mod,  thi  se,  tiden  er 
forhånden,  og  i  denne  nat 
skal  tegnet  give,  og  i  morgen 
kommer  jeg  til  verden  for  at 
vise  verden,  at  jeg  vil  opfylde 
alt  det,  som  jeg  har  ladet  tale 
ved  mine  hellige  profeters 
mund." 

"Og  der  blev  ikke  noget 
mørke  den  hele  nat,  men  det 
var  så  lyst,  som  om  det  var 
midt  på  dagen.  Og  solen  stod 
op  igen  efter  dens  rette  be- 
stemmelse; og  de  vidste,  at 
det  var  den  dag,  da  Herren 
skulle  fødes  på  grund  af  det 
tegn,  som  var  blevet  givet ..." 
(Se3  Ne.  1:8-  20). 

Mormons  Bogs  beretning 
om  Frelserens  fødsel  indehol- 
der ikke  de  samme  detaljer, 
som  findes  i  Lukas-evangeliet, 
men  det  har  sin  egen  storhed. 

Begge  beretninger  lægger 
mærke  til  de  forandringer, 
som  indtraf  blandt  folkene  og 
de  to  hellige  skrifter  fortæller 
om  den  fred,  som  ledsagede 
denne  hellige  begivenhed  for 


næsten  2000  år  siden.  Kristi 
lys  indfandt  sig  i  Betlehem  og 
skinnede  over  hele  verden. 
Kristi  fødsel  markerede  hans 
jordiske  tjenestegerning,  der 
kulminerede  3  årtier  senere 
med  hans  storslåede  gave  til 
hele  menneskeheden,  forso- 
ningen og  opstandelsen. 

Vi  mindes  Kristi  løfte  om 
et  nyt  og  bedre  liv,  men  det 
er  betinget  af  vore  gerninger. 
Den  himmelske  hærskare, 
som  lovpriste  Gud,  sagde: 
"Ære  være  Gud  i  det  højeste! 
og  på  jorden  fred  i  menne- 
sker, der  har  hans  velbehag" 
(Luk.  2:14).  Det  giver  os  to 
påmindelser  om  hans  bud- 
skab: For  det  første,  tro  på 
Jesus  Kristus  er  af  afgørende 
betydning  for  vor  egen  fred 
og  lykke.  Og  for  det  andet, 
venlighed  og  kærlighed  til  vor 


næste  er  af  afgørende  betyd- 
ning for  denne  lykke  og  fred. 

Jesus  underviste  selv  i  disse 
principper,  hvorpå  håbet  om 
en  bedre  verden  bygger,  da 
han  erklærede: 

"Du  skal  elske  Herren  din 
Gud  af  hele  dit  hjerte,  af  hele 
din  sjæl  og  af  hele  dit  sind. 
Dette  er  det  største  og  første 
bud.  Der  er  et  andet,  som  er 
dette  ligt:  'Du  skal  elske  din 
næste  som  dig  selv."  (Matt. 
22:37-39). 

Men  Frelserens  formaning 
fil,  hvordan  vi  får  en  bedre 
verden  stopper  ikke  her.  I 
bjergprædikenen  lærte  han  os: 
"...Elsk  jeres  fjender  (velsign 
dem,  som  forbander  jer,  gør 
godt  imod  dem,  der  hader 
jer)  og  bed  for  dem,  som  for- 
følger jer"  (Matt.  5:44). 

Heri  ligger  en  opskrift  for 


"på  jorden  fred  i  mennesker, 
der  har  hans  velbehag."  Det 
er  rigtigt,  at  der  i  visse  områ- 
der er  tegn  på  en  bedre  ver- 
den. I  løbet  af  de  sidste  par  år 
har  vi  oplevet  mirakler  i  form 
af  kommunismens  mure,  som 
er  faldet  i  Europa.  Evange- 
liets lys  glimter  svagt  i  mange 
områder,  hvor  der  kun  for  et 
år  eller  to  siden  var  total 
mørke. 

Men  der  findes  stadig 
mange  områder  i  verden, 
hvor  der  ikke  er  fred,  og  der 
vil  ikke  komme  fred  til  denne 
urolige  verden,  medmindre 
folkeslagene  følger  Frelserens 
befalinger  og  lever  i  fuldkom- 
men kærlighed,  således  som 
han  underviste  os. 

Journalisten  Terry  Ander- 
son, som  var  gidsel  i  Libanon 
i  adskillige  år,  er  et  eksempel 
på  det,  som  Frelseren  belærte 
om  i  sin  bjergprædiken.  An- 
derson fortalte  sine  kollegaer: 
"Jeg  hader  ikke  nogen.  Jeg  er 
en  kristen...  Af  mig  kræves 
det,  at  jeg  tilgiver,  uanset  hvor 
hårdt  det  kan  være,  og  det  er 
jeg  indstillet  på  at  gøre". 

Det  er  passende  nu  at  for- 
ny vort  ønske  om  at  gøre  alt, 
hvad  vi  kan,  for  at  sprede 
Kristi  kærlighed  i  verden,  ja 
at  vi  må  ønske  så  stærkt,  som 
det  skete  på  hin  lyse  nat,  der 
er  beskrevet  i  Mormons  Bog 
for  så  mange  år  siden,  at  spre- 
de dette  budskab,  som  blev 
forkyndt  af  englene.  Lad  os 
ære  Gud  ved  at  søge  at  gøre 
godt  for  hinanden.  Lad  os 
stræbe  efter  at  skabe  fred  på 
jorden  ved  at  vise  den  samme 
gode  vilje  overfor  hinanden, 
som  Herren  har  vist  os.  □ 


Jesus  Kristus  er  Fredens  Fyrste  og  den  eneste  vej  til 
fred  (TD-foto) 

Kom  til  Odense 

den  14.-15.  marts  1992! 


Regionalkonference  for  hele  Danmark  med 
besøg  af  ældste  M.  Russel  Ballard  fra 
De  Tolvs  Råd 


fra  H.  C.  Andersen  Museet).  (Foto:  Odense  Turistbureau). 


Aarhus  Stav  er  vært  for 
regionalkonferencen,  der 
vil  foregå  i  Odense,  lørdag, 
den  14.  marts  og  søndag,  den 
15.  marts.  Foruden  ældste 
Ballard  fra  De  Tolv  vil  også 
ældste  Gerald  E.  Melchin  fra 
områdepræsidentskabet  del- 
tage. 

Første  konference 
siden  1984 

Danmark  udgør  en  region 
i  Kirken,  og  det  er  den  anden 
regionalkonference  i  Dan- 
mark. Den  første  fandt  sted  i 
Falkonercentret  på  Frederiks- 
berg, den  7.-8.  september 
1984,  hvor  ældste  Thomas  S. 
Monson  fra  De  Tolv  (nu  i 
Det  Første  Præsidentskab)  og 
den  daværende  områdepræsi- 
dent Joseph  B.  Wirthlin  (nu 
medlem  af  De  Tolv)  deltog. 

I  1984  deltog  mellem 
1200  og  U^OO  sidste  dages 
hellige  i  rejionalkonferencen, 


hvor  medlemmer  fra  hele  lan- 
det fik  mulighed  for  at  høre 
fra  Kirkens  øverste  ledere  og 
være  sammen  med  søskende 
fra  hele  landet. 

Den  største  gruppe 
mormoner  i  mange  år 

Kirkenyt  opfordrer  ind- 
trængende til,  at  så  mange 
som  muligt  kommer  til 
Odense  for  at  opleve  denne 
konference.  Vi  vil  få  lejlighed 
til  at  høre  fra  en  Herrens  apo- 
stel foruden  mange  andre  le- 
dere fra  hele  Danmark.  Taler- 
ne vil  være  velforberedte,  og 
vi  vil  få  fornyet  vore  vidnes- 
byrd om  evangeliet. 

Vi  vil  møde  nye  og  gamle 
venner,  som  tid  og  afstand 
har  skilt  os  fra  i  lang  tid.  Her 
er  mulighed  for  et  gensyn 
med  søskende  fra  tempehure, 
lejrture,  mission  eller  hvor 
man  ellers  har  mødt  dem. 
For  mange  medlemmer  vil 


det  være  den  største  forsam- 
ling af  Kirkens  medlemmer, 
de  nogensinde  har  oplevet. 

Kom  til  Odense! 

-  Alle  detaljer  er  endnu  ik- 
ke faldet  på  plads,  fortæller 
stavspræsident  Carsten  Larsen 
(midt  i  januar),  men  vi  ved, 
at  der  skal  være  et  møde  lør- 
dag eftermiddag  i  kirken  i 
Odense,  en  kulturaften  lørdag 
aften  og  et  hovedmøde  om 
søndagen  i  kongrescenteret  i 
Odense. 

Komiteen  bag  arrange- 
mentet har  løbende  sendt  in- 
formationer ud  til  alle  enhe- 
der i  hele  landet. 

Kom  derfor  til  Odense  for 
selv  at  blive  styrket  og  for  at 
styrke  andre  medlemmer,  så 
alle  kan  blive  opbygget  og 
hente  fornyet  kraft  til  vores 
indsats  for  Herrens  sag  i  Dan- 
mark. 


Forkerte  oplysninger 

Kirkenyt  bragte  sidste  må- 
ned billede  af  Cad  Nielsen 
Museet  i  Odense  som  væren- 
de stedet  for  regionalkonfe- 
rencen d.  14.-15.  marts. 
Det  korrekte  sted  er: 

Hotel  H.  C.  Andersen 
Hotel  og  Kongrescentret 
Claus  Bergs  Gade  7 
5000  Odense  C. 

Indgang: 

Odense  Koncerthus 
Mødesal: 

Carl  Nielsen  Salen 

Kongrescentret  ligger 
som  angivet 
på  kortet. 

Kirkenyt  beklager  hermed  de 
forkerte  oplysninger.  □ 
Flemming  Bo  Pedersen 

Andenrådgiver  Anton  Dalsgaard,  biskop  Erik  Bemskov  og  førsterådgiver  Svend  Aage  Andersen  (TD-foto). 


Den  22.  december  1991 
blev  br.  Poul  Hansen  af- 
løst som  biskop  i  Køben- 
havns 4.  ward,  og  som  ny  bi- 
skop blev  br.  Erik  Bernskov 
opretholdt  og  indsat  samme 
dag. 

-  Jeg  blev  kaldet  af  stav- 
spræsidenten  lige  inden  en 
forretningsrejse,  så  jeg  havde 
lejlighed  til  at  tænke  seriøst 
over  det  forestående,  fortæller 
biskop  Erik  Bernskov.  Jeg 
følte,  som  sikkert  de  fleste  vil- 
le, at  jeg  ikke  var  værdig,  og 
jeg  havde  adskillige  søvnløse 
nætter,  og  følte  mig  meget 
alene  med  en  stor  ansvarsbyr- 
de, indtil  mine  rådgivere,  br. 
Svend  Aage  Andersen  og  br. 
Anton  Dalsgaard  blev  kaldet. 

Biskoppens  baggrund 

Biskop  Bernskov  er  født 
ind  i  Kirken,  og  har  derfor 
kendt  Kirken  og  evangeliet 
hele  sit  liv.  Han  var  på  missi- 
on i  Manchester  i  England  i 
årene  1981-1983. 1  1985  blev 
han  gift  med  Anne,  som  også 
var  missionær  i  England,  og 
de  har  nu  to  piger,  Amanda 
på  4  år  og  Julia  på  2.  -  En 
meget  spændende  alder,  siger 
br.  Bernskov. 

Den  nye  biskop  er  uddan- 
net civilingeniør  og  arbejder 
som  områdesalgschef  for 
Østeuropa,  Frankrig  og  Afri- 
ka i  et  firma,  der  laver  digitalt 


transmissionsudstyr.  Det 
medfører  en  del  rejseaktivitet. 

I  det  gamle 
Sovjetunionen 

-  Jeg  har  haft  flere  gode 
oplevelser  i  forbindelse  med 
visdomsordet.  Ikke  mindst  i 
det  gamle  Sovjetunionen, 
hvor  man  har  mange  traditio- 
ner i  forbindelse  med  indta- 
gelse af  alkohol,  fortæller 
han. 

-  Jeg  har  også  haft  mange 
dejlige  åndelige  oplevelser  på 
mine  rejser.  I  Moskva  i  maj 
1990  var  jeg  med  til  en  un- 
dersøgerfireside  hos  et  derbo- 
ende amerikansk  medlem.  De 
fleste  af  de  14  tilstedeværende 
var  ikke-medlemmer.  Man 
læste  passager  fra  Mormons 
Bog  sammen  hver  onsdag. 
Denne  aften  blev  afsluttet 
med,  at  alle  fortalte  om  deres 
første  møde  med  Kirken/ 
medlemmerne  og  om  deres 
følelser  over  for  evangeliet. 
Det  endte  med  at  blive  en  ån- 
delig fest.  Bagefter  var  der  fle- 
re, der  ønskede  at  blive  døbt. 
Siden  er  der  kommet  missio- 
nærer og  mange  medlemmer 
til  Moskva,  så  jeg  føler  det 
derfor  som  lidt  af  en  pioner- 
oplevelse. 

Kærlighed  blandt 
medlemmerne 

-  Jeg  blev  meget  rørt  over 


Nyt  biskopråd  i 
Københavns  4.  Ward 


Erik  og  Anne  Bemskov  med  deres  to  børn,  Amanda  og  Julia 
(TD-foto). 


de  mange  søskende  i  4.  ward, 
der  gav  udtryk  for,  at  de  ville 
støtte  mig  som  biskop  -  også 
med  deres  tro  og  bønner,  for- 
tæller den  nye  biskop.  Jeg 
har  allerede  haft  mange  gode 
oplevelser  sammen  med  med- 
lemmerne. 


-  Jeg  føler,  at  det  er  vigtigt 
at  der  er  kærlighed  blandt 
wardets  medlemmer,  og  at  de 
har  et  ønske  om  at  tjene  hin- 
anden. Heldigvis  har  vi  i  4. 
ward  allerede  et  godt  grund- 
lag at  arbejde  på.  □ 
Lisbeth  V.  Andersen 

Missionærerne  Palmer,  Mangan,  Niel,  Kunz,  Broomhead,  McCulloch,  Makel  og  Beesly  (Foto:  Greer). 


De  synger 
budskabet  ud 


Missionærernes  succes 
med  musikken  er  ble- 
vet stadfæstet  med  et  bånd, 
der  i  et  oplag  på  1 000  eksem- 
plarer, nu  næsten  er  revet 
væk.Over  200  af  båndene  er 
sendt  til  USA,  hvor  de  blev 
modtaget  medbegejstring,  og 
også  her  var  det  en  stor  suc- 
ces. 

Båndet  indeholder  sange, 
sunget  af  8  sangglade  og  me- 
get dygtige  missionærer.  Et 
par  af  sangene  er  endog  skre- 
vet og  komponeret  af  en  af 
deltagerne,  ældste  Beesley, 
som  er  oldebarn  af  den  Ebe- 
nezer Beesley,  som  har  skre- 
vet flere  af  sangene  i  vores 
nuværende  sangbog. 

Opfordret  til  at 
"forevige"  musikken 


Båndet  blev  til  på  opfor- 
dring, fordi  mange  synes  så 
godt  om  den  musik,  missio- 
nærerne underholdt  med. 

-  Sidste  sommer  var  der 
mange,  der  spurgte,  om  vi  ik- 
ke ville  indspille  et  bånd  med 
de  sange,  vi  brugte  ved  de  fi- 
resides,  vi  holdt  rundt  om- 
kring i  landet,  fortæller  søster 
Broomhead. 

Missionærerne  blev  sat  i 
forbindelse  med  Sun  Studio, 
hvor  de  indspillede  båndet. 

-  Det  tog  os  ca.  6  timer  at 
indspille  båndet.  Vi  havde  jo 
øvet  os  meget  i  forbindelse 
med  koncerterne,  så  selve 
indspilningen  gik  hurtigt,  for- 
tæller søster  McCulloch,  som 
nu  er  rejst  hjem  fra  sin  missi- 
on. 

Mange  positive 
reaktioner 

-  Det  er  som  om,  at  når  vi 
synger,  så  skaber  vi  et  fælles 
grundlag  med  folk,  som  lyt- 
ter, og  mennesker  har  lettere 
ved  at  komme  til  en  koncert  i 
Kirken  end  til  et  almindeligt 
kirkemøde,  fortæller  en  af  sø- 
strene. Det  virker  knap  så 
forpligtende,  og  ved  en  kon- 
cert er  vi  i  stand  til  at  give 
dem  budskabet  om  Jesus  Kri- 
stus. Det  kan  gøre  det  lettere 
for  folk,  som  ikke  kender 
Kirken,  at  komme  igen. 

-  Vi  har  også  haft  stor  suc- 
ces med  medlemmer,  som 
normalt  ikke  kommer  i  Kir- 
ken. Musikken  har  været  en 
god  formidler  og  et  godt  mo- 
tiv for  inaktive  medlemmer 
til  at  komme  i  Kirken,  fortæl- 
ler søstrene. 

-  Et  sted  havde  søstrene  i 
lang  tid  forsøgt  at  komme  i 
kontakt  med  en  mand,  som 
var  medlem,  men  som  ikke 
kom  i  Kirken.  Deres  forsø- 
gendte  altid  med  et  dårligt  re- 
sultat, indtil  han  kom  til  en 
musikfireside  og  talte  med 
missionærerne.  Her  inviterede 
han  dem  hjem  til  sig,  fortæl- 
ler søster  McCulloch. 

-  Normalt  har  vi  fået  stor 
støtte  og  opbakning  både  fra 
medlemmerne  og  fra  de  an- 
dre missionærer,  beretter  sø- 


Gruppen  udenfor  Kirken  i  Silkeborg  (Foto:  Greer). 


strene  videre,  men  af  og  til 
har  vi  følt  lidt  forbehold. 

- 1  begyndelsen,  hvor  vi 
brugte  det  meste  af  vores  tid 
på  musikken,  var  det  meget 
hårdt.  Det  var  lidt  svært,  at 
acceptere,  at  det  var  "rigtig" 
missionering,  fortæller  ældste 
Kunz.  Det  var  først,  da  vi 
kom  rigtig  i  gang,  jeg  fandt 
ud  af,  at  det  var  en  anden, 
men  yderst  effektiv  måde  at 
missionere  på. 

-  På  vej  hjem  fra  en  kon- 
cert i  Kirken  i  Odense  midt  i 
november,  satte  vi  os  alle  på 
trappen  på  færgen  og  begynd- 
te at  synge.  Folk  var  begej- 
strede og  var  meget  nysgerri- 
ge og  spurgte  meget.  Vi  for- 


talte et  ægtepar  om  vores 
kommende  koncert  i  Nykø- 
bing Falster,  og  de  lovede  at 
komme.  Da  de  kom,  havde 
de  deres  døtre  med  helt  fra 
Jylland  med.  Det  var  utrolig 
dejligt,  fortæller  søster  Bro- 
omhead. 

-  Ja,  til  koncerten  i  Nykø- 
bing Falster  var  der  faktisk 
32  ikke-medlemmer  til  stede 
og  ikke  nær  så  mange  med- 
lemmer, fortæller  ældste 
Kunz. 

Endnu  et  bånd 

Efter  den  store  succes  med 
båndet,  blev  det  besluttet  at 
lave  endnu  et  bånd. 

-  Det  næste  bånd  handler 


mere  om  Jesus  Kristus,  og 
det  han  gjorde  for  os.  Dette 
bånd  skulle  være  på  gaden  i 
midt  i  marts,  fortæller  mis- 
sionspræsident  Greer. 

Der  bliver  i  første  omgang 
lavet  500  eksemplarer,  men 
er  efterspørgslen  større,  vil  det 
sandsynligvis  blive  honoreret. 

Ønsker  man  dette  nye 
bånd  eller  det  gamle,  kan 
man  ringe  til  missionskontor- 
et  (42  84  39  99)  og  bestille 
det.  Et  bånd  koster  40  kr.  □ 
Lisbeth  V.  Andersen 


De  syngende  missionærer  slapper  af  i  Den  Gamle  By  i  Århus  (Foto:  Greer). 

"Sophie  (Ines  Kleestrup)  i  tanker"  -  "Hvordan  får  jeg  vendt  mit 
nej  til  et  ja?"  (Foto:  Poul  B.  Andersen). 


Ved  julefesten  i  Allerød 
Ward  opførte  de  lokale 
kræfter  med  stor  succes  Jo- 
han Ludvig  Heibergs  vaude- 
ville "Nei"fra  1836,  som  er 
en  kærlighedshistorie  med 
klare  forviklinger  som  følge 
af  den  rette  eller  forkerte  brug 
af  det  lille  ord  "Nej". 

"Handlingen" 

Den  unge  Candidat  Ham- 
mer (bror  John  Anker 
Thomsen)  er  logerende  hos 
justitsraad  Gamstrup  (bror 
Kurt  Voss),  der  ligeledes  har 
sin  brordatter,  Sophie  (str. 
Ines  Kleestrup),  boende  hos 
sig. 

Den  unge  Hammer  er  fo- 
relsket i  Sophie,  som  justits- 
raaden  forsøger  at  afsætte  til 
hr.  Hammers  tidligere  lærer, 
klokker  Klink,  der  nu  er 
klokker  i  Grenå  (br.  Poul 
Werner  Ørum). 


Fuldt  hus 

Omkring  1 50  medlemmer 
og  venner  nød  i  en  god  time 
de  kostelige  forviklinger,  som 
udspandt  sig  under  megen 
moro  både  fra  de  agerende 
og  fra  publikums  side. 

Den  forsmåede  frier,  klok- 
ker Klink,  spillet  af  Poul 
Werner  Ørum  siger:  -  Jeg 
kunne  godt  selv  lide  stykket, 
selv  om  det  var  et  hårdt  tids- 
pres op  til  jul.  Men  vores  in- 
struktør gjorde  en  rigtig  god 
indsats  for  at  gennemføre  læ- 
seprøverne. 

På  sangens  vinger 

Vaudevillen  er  som  be- 
kendt kendetegnet  ved  sang, 
og  det  var  med  stor  besvær 
lykkedes  instruktøren,  søster 
Kirsten  Andersen,  at  frem- 
skaffe tekst  og  musik.  Og 
med  humør  og  klar  røst  lød 
de  gamle  sange  "Nu  kom  så, 


'Nei'  -  en  succes 
i  Allerød  Ward 


"Skal  jeg  binde  Deres  sløjfe,  hr.  Klink  (Poul  Werner  Ørum)?"  ly- 
der det  syngende  fra  den  unge  Candidat  Hammer  (John  Anker 
Thomsen).  Foto:  Poul  B.  Andersen 

Justitsraaden  (Kurt  Voss)  tv.  og  klokker  Klink  (Poul  Werner  Ørum)  I  h.  "lægger  onde  råd  op"  (Foto:  PoulB.  Andersen). 


allons",  "Erindrer  De,  det  var 
i  Kongens  Have"  samt 
"Klokkens  lyd". 

-  Heiberg  har  jo  tyvstjålet 
melodierne,  men  det  lyder  jo 
lige  dejligt  af  den  grund,  siger 
Kirsten  Andersen. 

-  Læseprøverne  stod  på  i 
over  4  måneder,  og  gav  et 
rigtigt  godt  sammenhold, 
selvom  tekst  og  musik  ofte 
var  svær  at  lære,  fortsætter 
Kirsten  Andersen.  Kostumer- 
ne lavede  instruktør  og  skue- 
spillere selv. 

En  længe  næret  ønske 

-  Mange  medlemmer  har 
længe  ønsket,  at  vi  opførte  et 
skuespil.  Og  den  dejlige  ople- 
velse med  "Nei",  giver  os 
mod  på  at  fortsætte.  Faktisk 
har  jeg  allerede  fået  flere  hen- 
vendelser fra  medlemmer  om 
at  måtte  medvirke,  fortæller 
søster  Andersen 


Fremtiden 

-  mere  udadvendt 

De  teaterglade  kræfter  i 
Allerød  vil  gerne  nå  ud  til  fle- 
re med  næste  produktion.  Så 
har  du  lyst  at  være  med,  er 
der  brug  for  alle.  Næste  år  er 
det  hensigten  også  at  opføre 
forestillingen  på  et  lokalt 
plejehjem.  □ 

Flemming  Bo  Pedersen 


-  "Du  vil  da  ikke  sige  nej  til  at  gifte  dig  med  mig?' 
ikke!"  (Foto:  Poul  B.  Andersen). 

Moder  Theresa  helliger  sig  helt 
hjælpen  i  Calcuttas  slum  Hen- 
des menighed  finansieres  af  bi- 
drag fra  hjælpeorganisationer 
over  hele  verden  Hun  fik  i  1979 
Nobels  fredspris  (Foto:  Nilsson) 


Drivkraften  er  kærlighed 


I september  1990  forlod 
Ann  Nilsson  Sverige  med 
kufferten  fuld  af  malariata- 
bletter og  vaccine  for  i  seks 
måneder  at  arbejde  som  fri- 
villig hos  Moder  Theresa  i 
dennes  kærlighedsmission. 

-  Selvom  jeg  tænkte  lidt 
på,  hvad  det  nu  var,  som  jeg 
begav  mig  ud  i,  følte  jeg  mig 
glad  til  mode,  og  var  ivrig  og 
fyldt  med  forventninger,  for- 
tæller Ann. 

-  Jeg  så  frem  til  at  tjene 
mine  medmennesker  og  til  at 
opleve  styrken  hos  disse  kær- 
lige søstre.  Men  det  var  ikke 
den  eneste  årsag  til,  at  jeg  tog 
afsted.  Jeg  ønskede  at  få  lidt 
distance  til  mit  hv  hjemme, 
opleve  mig  selv  uden  det  sik- 
kerhedsnet, som  familien, 
venner,  velfærdet  og  den 
svenske  levevis  tilvejebringer. 
Hvad  var  jeg  egentlig  uden 
alt  dette?  Hvordan  var  min 
tro?  fortsætter  Ann  Nilsson. 

Fandt  glæde 

midt  i  fattigdommen 

-  Jeg  kom  til  Calcutta,  som 
er  Indiens  næststørste  by, 
hvor  der  findes  frygtelige 


Ann  Nilsson  er  kommet  hjem  fra  sit  frivillige  arbejde  i  Indien. 
I  dag  tilhører  hun  Slottsstadens  gren  i  Malmø  distrikt  (Foto:  Nilsson ). 


kontraster  mellem  rig  og  fat- 
tig, fortsætter  Ann. 

-  Der  fandtes  imidlertid 
også  noget,  som  jeg  ikke  hav- 
de ventet  mig.  Jeg  så  en  glæ- 
de for  de  enkle  ting.  Menne- 
sker, som  boede  i  slummen, 
havde  gennem  prøvelser  ind- 
set deres  egen  lidenhed  og  var 
glade  for  de  ting,  som  vi  mås- 
ke overser  herhjemme.  De 
tog  sig  af  hinanden,  og  jeg  så 
mange  beviser  på  kærlighed 
og  taknemmelighed. 

Børn,  gamle, 
spedalske  og  døende 

Den  første  måned  arbejde- 
de Ann  på  et  børnehjem 
sammen  med  frivillige  fra  he- 
le verden,  som  havde  meget 
selskab,  hjælpe  og  støtte  i 
hverandre. 

-  Man  madede  ofte  seks 
ivrige  børn  på  samme  tid,  el- 
ler også  havde  de  alle  sam- 
men diarré,  og  så  løb  man 
mellem  sengen  og  toilettet. 
De  tørstede  efter  varme  og 
kærlighed,  så  man  fik  virkelig 
opfyldt  sit  behov  for  at  blive 
krammet. 

-  På  børnehjemmet  kom 

Anns  uddannelse  indenfor 
barnepleje  virkelig  på  sin 
plads.  Der  stilles  ikke  noget 
krav  til  de  frivillige  om  en 
særlig  uddannelse.  Det  eneste 
krav  var  en  vilje  til  at  tjene. 

Efter  arbejdet  på  børne- 
hjemmet kom  Ann  til  et  æl- 
drehjem i  Katmandu  i  Nepal. 
Hjemmet  lå  i  nærheden  af  en 
biflod  til  Ganges. 

Hjemmet  lå  på  et  hindui- 
stisk tempelområde  og  ejedes 
af  staten.  Det  var  ikke  tilladt 
at  missionere  for  kristendom- 
men, men  Ann  fortæller,  at 
der  fandtes  en  kærlighed  mel- 
lem religionerne  i  Calcutta. 

I  en  isoleret  by  for  spedal- 
ske i  det  nordlige  Indien 
mødte  hun  de  mest  ydmyge 
mennesker,  man  kan  forestille 
sig.  Det  var  en  selvforsynende 
by,  og  de  mest  syge  havde 
mest  behov  for  opmuntring 
og  selskab  på  samme  måde 
som  alle  andre  mennesker  på 
jorden. 


Børnene  opholder  sig  normalt  5-6  måneder  på  børnehjemmet  i 
Calcutta,  inden  de  bortadopteres  (Foto:  Nilsson). 


Mad,  et  varmt  smil  et  kærligt  blik,  en  seng  til  at  hvile  en  øm 
krop  i  modtages  med  tak  fra  de  hjemløse  i  Calcuttas  slum  Her 
er  det  en  frivillig  fra  Australien,  som  giver  en  hjælpende  hånd 
(Foto:  Nilsson). 


-  Vi  hjalp  dem  med  at  føle, 
at  de  ikke  var  glemte,  og  at  vi 
turde  omgås  dem.  Der  bor 
omkring  150  mennesker  i 
denne  by.  Mennesker,  som 
trods  det,  at  de  har  det  svært, 
kan  være  lykkelige. 

-  De  hjalp,  mig  med  at  for- 
stå, at  det,  som  gør  et  menne- 
ske lykkeligt,  findes  nærmere 
end  man  tror. 

Til  sidst  kom  Ann  til  at 
hjem  for  døende.  Formålet 
med  hjemmet  var  at  give 
mennesker  en  mulighed  for  at 
dø  på  en  værdig  måde.  Man- 
ge af  disse  mennesker  var  ble- 
vet fundet  syge  på  gaden.  Det 
var  de  fattigste  af  de  fattige, 
men  selv  disse  mennesker 
holdt  af  at  le  og  grine. 

Der  var  heller  ikke  nogen 
sorg,  når  døden  kom.  Der 
hang  et  skilt  på  væggen,  hvor 
der  stod:  "Jeg  er  på  vej  til 
himlen",  og  det  var  holdnin- 
gen på  hjemmet. 

At  se  moder  Theresa  og 


søstrene  tage  sig  af  disse  syge, 
underernærede  og  ofte  ilde- 
lugtende mennesker  uden  at 
væmmes  eller  uden  at  vige 
tilbage  -  at  se  dem  bære  dem 
på  armene,  vaske  dem,  for- 
binde dem  og  give  dem  mad 
og  en  plads  at  hvile  på  -  det 
var  bevis  for  mig  på  en  Kri- 
stus-lignende  kærlighed,  siger 
Ann. 

Giv  dem  dit  hjerte 

Det  er  en  meget  rørt  Ann 
Nilsson,  som  sidder  ved  siden 
af  mig  på  en  bænk  i  en  af 
Malmøs  smukke  parker  og 
mindes  sine  oplevelser  blandt 
fattige  og  syge  i  Calcutta. 
Hun  har  set  så  mange  menne- 
sker, som  har  lidt  af  mangel 
på  kærlighed  og  samtidigt  set 
andre  dele  meget  frit  ud  af 
samme  kærlighed. 

Ann  opmuntrer  os  til  at 
bede  for  de  mennesker,  som 
hun  har  mødt  i  Indien,  for  de 
har  behov  for  vore  bønner. 

-  Men  bed  ikke  med  et 
tungt  hjerte,  for  de  er  ikke 
tyngede  eller  modløse,  slutter 
Ann  Nilsson. 

Som  moder  Theresa  siger: 
"Giv  altid  et  varmt  smil  til  de 
fattige,  til  alle  lidende  og  en- 
somme. Giv  dem  ikke  kun 
din  omsorg,  men  også  dit 
hjerte.  Sand  hellighed  består  i 
at  gøre  Guds  vilje  med  et 
smil."  □ 

Birgitta  Strandberg 

KIRKENS  MEDLEMMER 
HAR  LAVERE  DØDELIGHED 
FREMKALDT  AF  KRÆFT  OG 
HJERTEKARSYGDOMME 


En  undersøgelse  på  Uni- 
versity  of  California  i  Los 
Angeles  (UCLA)  viser,  at  vo- 
re sundhedsvaner  som  mor- 
moner bevirker  en  lavere  pro- 
cent af  dødsfald  fremkaldt  af 
kræft  og  hjertekarsygdomme 

10.000  undersøgt 
over  8  år 

En  undersøgelse  af  10.000 
aktive  mormoner  i  Califor- 
nien (højpræster  og  deres 
hustruer),  som  været  gennem- 
ført over  en  8-årig  periode 
peger  på,  at  de  gode  sund- 
hedsvaner, som  mormoner 
følger,  bidrager  til  den  laveste 
dødelighed  fremkaldt  af  kræft 
og  hjertekarsygdomme,  der 
nogensinde  er  blevet  rappor- 
teret fra  nogen  befolknings- 
gruppe. Deltagerne  i  undersø- 
gelsen iagttog  alle  de  sunde 
livsstilsvaner,  som  er  anbefa- 
let af  Kirken.  De  nød  ikke  to- 
bak, alkohol,  kaffe  eller  nar- 
kotika, og  de  spiste  velafba- 
lanceret. De  fastholdt  des- 
uden et  stærkt  familieliv  og 
var  veluddannede.  Sammen- 
lignet med  den  hvide  befolk- 
ning i  almindelighed  lå  døds- 
faldene under  50%  af  det  for- 
ventede tal  indenfor  kræftdø- 
de, og  for  kvindernes  ved- 
kommende under  2/3  Hel  af 
det  forventede  tal. 


Endnu  lavere  tal 

Tallene  var  endnu  lavere 
blandt  de  undergrupper  i  un- 
dersøgelsen, som  fulgte  yder- 
ligere sundhedsvaner.  Under- 
søgelsen blev  gennemført  af 
UCLAs  institut  for  sundhed 
og  offentliggjort  i  december 
1989  i  Journal  of  the  Natio- 
nal Cancer  Institute.  -  Vi  ved 
fra  tidligere  undersøgelser  af 
dødsfald  blandt  mormoner,  at 
denne  befolkningsgrupper  har 
en  usædvanlig  lav  kræftdøde- 
lighed, som  kun  delvis  kan 
forklares  med  deres  mangel 
på  rygning,  siger  dr.  James 
Enstrom  fra  UCLAs  institut 
for  sundhed.  -  Den  nuværen- 
de undersøgelse  gjorde  det 
muligt  for  os  at  følge  en  stor 
gruppe  aktive  mormoner  i 
lang  tid  samt  at  undersøge 
undergrupper,  som  følger 
yderligere  sundhedsvaner, 
fortsætter  han. 


Velsignelserne  ved  visdomsordet 
bekræftes  i  denne  undersøgelse 
(TD-foto). 

Tre  generelle 
sundhedsvaner 

Undersøgelsen  fra  UCLA 
bedømte  tre  generelle  sund- 
hedsvaner: ingen  cigaretryg- 
ning, regelmæssig  fysisk  akti- 
vitet og  regelmæssig  søvn 
(syv  til  otte  timer  dagligt). 
Disse  sundhedsvaner  blev  ud- 
valgt fordi  de  er  blevet  knyt- 
tet til  lav  dødelighed  i  mange 


Sund  levevis  er 
et  kendetegn  for 
mange  medlem- 
mer af  Kirken. 


andre  undersøgelser.  Her  blev 
de  bedømt  i  en  aktiv  religiøs 
befolkning,  som  ikke  nyder 
tobak,  alkohol,  kaffe  eller 
narkotika,  og  som  fastholder 
et  stærkt  familieliv.  Der  blev 
lavet  sammenligninger  med 
befolkningen  i  almindelighed 
ved  at  sammenligne  med  de- 
taljerede oplysninger  om  dø- 
delighed blandt  hvide  i  USA. 


Resultaterne 

Resultaterne  fra  undersø- 
gelsen viser,  at  de  midaldren- 
de højpræster,  som  lever  efter 
alle  tre  sundhedsvaner,  kun 
har  en  risiko  på  34%  for 
kræftdød,  14%  for  død  som 
følge  af  hjertekarsygdomme 
og  22%  for  at  dø  i  forhold  til 
andre  hvide,  midaldrende 
mænd  i  USA.  Enstrom  for- 
klarede, at  en  25-årig  høj- 
præst, som  følger  disse  tre 
sundheds-  vaner  kun  har  en 
5%  risiko  for  at  dø,  før  han 
fylder  65,  og  kan  forvente  en 
livslængde  på  85  år,  hvor  en 
25-årig  hvid  mand  i  USA 


kan  forvente  en  livslængde  på 
74  år.  Hustruer  til  midaldren- 
de højpræster,  der  selv  fulgte 
alle  tre  sundhedsvaner,  har 
kun  en  risiko  på  55%  risiko 
for  kræftdødelighed,  34%  for 
død  som  følge  af  hjertekar- 
sygdomme og  47%  for  død  i 
forhold  til  andre  midaldrende 
hvide  kvinder.  Sagt  på  en  an- 
den måde,  en  25-  årig  hustru 
til  en  højpræst  har  kun  7%  ri- 
siko for  at  dø,  før  hun  fylder 
65,  og  har  en  forventet  livs- 
længde på  86  år  sammenlig- 
net med  en  25-årig  hvid  kvin- 
de i  USA,  der  har  en  forven- 
tet livslængde  på  80  år. 


Den  laveste  nogen 
sinde  rapporteret 

Resultaterne  af  undersøgel- 
sen af  gruppen  af  aktive  mor- 
moner svarer  til  resultaterne 
af  andre  undersøgelser  af  ik- 
ke-rygende  medlemmer  af 
sundhedsbevidste  religiøse 
grupper,  såsom  Syvendags- 
adventisterne.  Men  for  de 
højpræster,  som  følger  disse 
tre  sundhedsvaner,  er  chancen 
for  at  dø  som  følge  af  hjerte- 
karsygdomme og  i  al  almin- 
delighed den  laveste  som  no- 
gen sinde  er  rapporteret.  - 
Det  viser,  at  en  stor  reduktion 
i  antallet  af  kræfttilfælde  er 
mulig  gennem  sunde  livsstil- 
svaner, siger  Enstrom. 

Mål  nået 

-  Mormoner,  som  er  høj- 
præster opnår  i  øjeblikket  den 
50%  reduktion  af  kræfttilfæl- 
de, som  er  blevet  sat  som  mål 
af  USAs  nationale  kræftinsti- 
tut for  år  2000.  Denne  under- 
søgelse er  resultat  af  1 5  års 
forskning  af  mormonernes 
sundhed  og  dødelighed.  Un- 
dersøgelsen er  blevet  finansie- 
ret af  American  Cancer  So- 
ciety.  □ 

UCLA  News  og 
Flemming  Bo  Pedersen 

IMormon  forum 


HVORDAN  OPBYGGER  MAN  ET  POSITIVT 
BILLEDE  AF  KIRKEN  I  SAMFUNDET? 


Hvordan  vi  gjorde  det: 


Præsident  Carsten  Larsen,  Århus  Stav.  (Foto: 
Larsen). 


Tjen  mere 
og  tal  mindre 

Jeg  opdagede  relativt  hur- 
tigt i  min  tilværelse,  at  mine 
omgivelser  opfattede  min  op- 
førsel og  indstilling  som  an- 
derledes, men  ikke  på  en  ne- 
gativ måde.  Det  resulterede  i, 
at  jeg  følte  mig  mere  forpligti- 
get til  at  yde  mit  bedste  og  til 
at  være  et  eksempel  i  efterle- 
velse af  Evangeliet,  sådan 
som  jeg  lærte  det.  De  samme 
personer  vidste  også  med  det 
samme,  hvad  jeg  stod  for,  og 
de  var  hurtige  til  at  fortælle 
andre  om  det,  også  før  jeg  fik 
anledning  til  selv  at  fortælle 
noget.  Hvis  vi  skal  påvirke 
samfundet  positivt,  må  vi 
først  gøre  vor  egen  indstilling 


klar,  og  forpligtige  os  til  efter- 
levelse. Lad  os  derpå  med 
den  forpligtigelse,  gå  ud  og 
involvere  os  i  naboer,  med- 
mennesker og  vort  daglige  ar- 
bejde, ved  at  være  venlige, 
hjælpsomme  og  imødekom- 
mende og  vise  ansvariighed  i 
udførelsen  af  vore  opgaver. 
Det  er  mest  sandsynligt,  at  vi 
vil  opdage,  at  vore  medmen- 
nesker ikke  er  enige  med  os  i 
vor  tro,  men  vi  vil  med  sik- 
kerhed vinde  respekt,  person- 
ligt, men  især  for  Kirken  og 
dens  idealer.  Efteriev,  tjen 
mere,  og  tal  mindre.  Mulighe- 
den for  at  tale  vil  automatisk 
opstå.  □ 

Carsten  J.  Larsen,  Stavs- 
præsident  Odense  2.  Ward 


Deltag  selv  i 

pr-arbejdet  for  Kirken 

I  mit  daglige  arbejde  tilby- 
des jeg  ofte  kaffe,  og  her  har 
jeg  for  vane  uanset  om  det  er 
en  direktør  eller  andre  at  sige: 
"Jeg  er  mormon,  så  jeg  drik- 
ker ikke  kaffe,  men  en  dansk 
vand  ville  være  dejlig".  Med 
en  sådan  replik  er  jeg  kom- 
met af  med  flere  eksemplarer 
af  Mormons  Bog  og  haft 
mange  samtaler  om  Kirken. 
Alt  for  få  kender  de  gode 
principper,  som  vi  lærer  i  Kir- 
ken, så  igennem  en  årrække 
har  jeg  med  jævne  mellem- 
rum uddelt  Stjernen  til  de  ca. 


100  lejligheder,  som  er  om- 
kring os,  og  jeg  ved,  at  flere 
læser  dem.  Desuden  har  vi  i 
15  uger  fortalt  ca.  200.000 
mennesker  på  Amager  om 
Kirken  via  annoncer  på  forsi- 
den af  øens  største  lokalavis. 
Det  har  foreløbig  resulteret  i 
2  nye  brødre  i  Kirken.  Man 
kan  ofte  føle,  at  det  man  gør 
kun  er  en  dråbe  i  havet,  men 
så  tænker  jeg  på  L&P  64:33: 
"Bliv  derfor  ikke  trætte  af  at 
gøre  godt,  thi  I  lægger  grund- 
volden til  et  stort  værk,  og  af 
de  små  ting  kommer  det,  som 
er  stort."  □ 
Kim  Holst,  biskop 
Københavns  2.  Ward 


Biskop  Kim  Holst,  Københavns  2. 
Ward.  (Foto:  Holst). 

Br.  Carl- Johan  Grabe,  Esbjerg  Ward.  (Foto:  Grabe). 


Vær  et  spejlbillede 
af  Kirken 

Samfundsaktiviteter  kan 
også  være  kirkeaktiviteter  el- 
ler omvendt.  Hver  eneste  dag 
er  en  "valgdag",  idet  vi  bliver 
stillet  overfor  at  træffe  valg  af 
forskellig  karakter.  Spørgsmå- 
let bliver  så:  -  hvilke  valg  vil 
jeg  træffe  set  i  relation  til  Kir- 
kens principper,  standarder 
og  mål?  Det  fører  automatisk 
hen  på  det,  som  er  og  bliver 
det  centrale  i  vor  tilværelse:  - 
beskæftiger  vi  os  med  et  ar- 
bejde og  en  aktivitet,  der  hol- 
der de  "mål",  som  kendeteg- 


ner Kirken  ud  ad  til  i  vort 
samfund?  -  Hvis  ikke,  så  me- 
ner jeg,  at  det  er  på  tide  at 
forandre  kurs!  Kirken  har  gi- 
vet mig  og  min  tilværelse  et 
indhold,  der  har  betydet,  at 
jeg  ofte  har  måttet  skifte  kurs, 
og  den  vejledning  har  jeg  væ- 
ret utrolig  taknemmelig  for. 
Derfor:  -  de  valg  vi  træffer 
hver  eneste  dag  uanset  vor 
sociale  status  og  gøremål,  bør 
være  et  "spejlbillede"  af  det, 
som  Kirken  står  for  -  og  så 
kan  det  kun  være  et  positivt 
billede!  □ 

Carl-Johan  Grabe, 
Esbjerg  Ward 


Lad  mennesker  vide 
mere  om  os 

Jeg  har  tænkte  meget  på, 
at  vi  kommer  alt  for  lidt  igen- 
nem i  vore  medier.  Jeg  tror 
ikke,  at  mennesker  ved  meget 
om  mormonernes  hverdag, 
når  vore  missionærer  kom- 
mer ud  til  folk.  Min  mening 
er,  at  der  er  mange  måder  at 
oplyse  om  vores  eksistens.  I 
Stjernen  kommer  der  mange 
oplysninger  om,  hvad  der 
sker  inden  for  Kirken,  men 
det  kunne  godt  være,  at  folk 
godt  kunne  tænke  sig  at  høre 
om,  hvad  vi  ellers  foretager 
os.  Vi  kunne  fortælle  om,  at 
vi  har  store  universiteter  og 
andre  læreanstalter  og  meget 
andet,  og  at  Kirken  går  ind  i 


alt  det  også.  Så  tror  jeg,  at  en 
stor  hindring  vil  blive  brudt 
ned.  At  skifte  religion  er  en 
stor  forandring  for  de  fleste, 
og  jeg  er  sikker  på,  at  man 
gennem  radio  og  tv  kan  hjæl- 
pe til  i  denne  forandring,  som 
sker,  når  man  lærer  om  evan- 
geliet. Mennesker  skal  have 
alle  de  oplysninger,  som  kan 
gives  dem,  og  derpå  selv  tage 
stilling.  Men  mennesker  skal 
vide,  at  det  er  på  Herrens  må- 
de, at  vi  skal  modtage  hans 
ord.  Jeg  elsker  Herrens  Kirke 
meget  højt,  og  jeg  håber,  at 
der  vil  blive  åbnet  mere  for 
evangeliet,  for  vi  har  virkelig 
dejlige  missionærer  blandt  os. 
□ 

Svend  Aage  Reuter 
Skive  Gren 


Br  Svend  Aage  Reuter,  Skive  Gren,  (Foto:  Reuter). 


Vær  frimodig  -  vær  et 
rigtigt  vidne 

Først  og  fremmest  ved  at 
være  et  godt  eksempel  og 
derved  være  villig  til  at  stå 
ved,  hvad  man  siger,  man 
tror  på.  Det  betyder,  at  man 
er  rigtig  kristen  -  og  dermed 
anderledes.  Især  er  det  vigtigt 
i  prøvelser,  fristelser  og  i  an- 
dre udfordringer  at  vise  tro- 
fasthed i  pagterne,  -  for  når  vi 
har  udfordringer  lægger  man- 
ge ekstra  mærke  til  vor  ad- 
færd. Dernæst  ved  at  forsvare 


Kirkens  lære  og  principper, 
når  de  drages  i  tvivl.  For  det 
tredje,  ved  at  gøre  sit  bedste 
for  at  udbygge  rammerne  for 
en  forståelse  for  vor  tro.  Vi 
får  alle  muligheder  for  at  byg- 
ge bro  til  mange  gode  og  ret- 
færdige mennesker,  der,  som 
oftest  uden  at  vide  det,  søger 
det,  vi  har.  Alt  for  få  ved, 
hvad  vi  tror  på  pga.  vildle- 
dende omtale  i  medierne  i 
mere  end  1 40  år.  Og  vi  har 
ikke  evnet  at  have  overvægt  i 
forsvaret  af  sandheden.  Der- 


for er  det  også  meget  vigtigt 
at  have  frimodighed  til  at  væ- 
re et  rigtigt  vidne  om  sandhe- 
den. Det  som  vi  er  kaldet  til 
at  være.  Og  slutteligt,  vær  al- 
drig bange  for  at  trøste,  hjæl- 
pe og  tjene  din  næste,  og  gør 
det  med  glæde!  □ 
Jens  Kristoffersen 
Københavns  4.  Ward 

Kirkebøgerne  er  en  af  de  kilder, 
der  oftest  bruges  af  slægtsfor- 
skeren,  fordi  de  indeholder  op- 
lysninger om  den  enkelte  person 
(TD-foto). 


Kirkebøger  -  den  bedste  kilde 
for  slægtsforskeren 


Den  kilde,  slægtsforskeren 
oftest  bruger,  er  kirkebø- 
gerne. De  er  let  tilgængelige 
på  landsarkiverne,  og  når  det 
drejer  sig  om  de  seneste,  er  de 
hos  kordegnene  rundt  om- 
kring i  landet. 

Kirkebøgerne  er  ført  sog- 
nevis for  hele  landet,  og  med 
undtagelse  af  nogle  få,  er  de 
tilgængelige  helt  tilbage  til  de 
første,  der  blev  påbegyndt 
midt  i  1600-tallet.  Nogle  ste- 
der er  kirkebøgerne  dog  gået 
til  ved  skødesløshed,  ilde- 
brand, skadedyr  eller  lignen- 
de, men  det  er  heldigvis  und- 
tagelsen. 

Historien  bag 
kirkebøgerne 

I  1645  udstedte  kongen, 
Christian  IV,  et  påbud  om  at 
der  skulle  føres  kirkebøger 
overalt  i  det  danske  kongeri- 
ge. Påbudet  blev  ikke  umid- 
delbart fulgt  alle  steder,  idet 
det  er  meget  forskelligt,  hvor- 
når sognene  indførte  denne 
praksis. 

Motivet  bag  dette  påbud 
var,  at  landet  på  grund  af 
svenskekrigene  var  i  stor  øko- 
nomisk nød.  Man  manglede 
både  penge  og  soldater.  Kon- 
gen ønskede  at  udskrive  en 
skat,  der  gjaldt  alle,  uden 
undtagelser.  Derfor  var  det 
nødvendigt  at  kende  befolk- 
ningens størrelse  og  sammen- 
sætning, og  her  var  kirkebø- 
gerne et  godt  hjælpemiddel. 


De  ældste 
kirkebøger 

Dog  skal  det  nævnes,  at 
der  har  eksisteret  en  form  for 
kirkebøger  længere  tilbage  i 
tiden.  Fra  1511  kendes  et  ek- 
sempel fra  Set.  Jørgensbjerg 
sogn  i  Roskilde,  hvor  en 
mand  fik  tingsvidne  om  sin 
fødsel.  Den  ældste  optegnel- 
sesbog,  som  også  indeholder 
kirkebogsnotater  er  den  så- 
kaldte Perlestikkerbog.  Den 
indeholder  Jost  Poulsens  op- 
tegnelser om  døbte,  viede  og 
døde  i  Nakskov  1572-90  i  af- 
skrift ved  Anders  Pedersen 
Perlestikker,  deraf  navnet.  I 
1954  blev  den  udgivet  af  Al- 
bert Fabricius  og  Hans  Knud- 
sen. 


Omtrent  samtidig  (1573) 
findes  Andreas  Paulsen  Gene- 
ranus' kirkebog  fra  Hjordkær 
i  Sønderjylland,  og  den  er  be- 
varet i  originalen.  Den  ældste 
originale  kirkebog  fra  det 
gamle  kongerige  er  fra  1611, 
nemlig  fra  Nordby  på  Fanø. 

I  1 620  nævnes  det,  at  der 
fra  gammel  tid  har  været  ført 
kirkebøger  i  København  af 
degnene.  Den  ældste  bevare- 
de er  fra  Holmens  sogn.  Den 
indledes  i  1617.  Mange  af  de 
københavnske  kirkebøger  gik 
til  ved  Københavns  bombar- 
dement i  1807. 

Hvad  kan  man  flnde 
i  kirkebøgerne 

De  ældste  kirkebøger  kan 


være  meget  forskellige.  Der 
findes  de  meget  kortfattede 
og  indforståede,  hvor  kun 
ganske  få  ting  omkring  de  be- 
rørte personer  er  nævnt. 

Ved  indførsler  om  dåb  kan 
moderens  navn,  stillingsbeteg- 
nelser, faddere,  stedsangivelser 
og  andet  mangle.  Ofte  står 
der  blot  barnets  og  faderens 
navn  samt  dåbsdato.  Ved  be- 
gravelser kan  der  ofte  blot 
stå:  "Begravet  Smedens  gamle 
far",  eller  "jordet  Jens  Gra- 
vers barn".  Det  kan  give 
slægtsforskeren  store  proble- 
mer, som  dog  ofte  kan  løses 
ved  hjælp  af  andre  kilder. 

Der  findes  heldigvis  også 
mere  fyldige  kirkebøger,  og 
de  er  en  sand  fryd  at  læse. 

Kirkebøgerne  kan  indeholde  op- 
lysninger om  fødsler,  dåb,  kon- 
firmation, vielse,  død  og  begra- 
velse, Nogle  af  de  ældste  kirke- 
bøger indeholder  dog  langtfra 
alle  disse  oplysninger.  (TD-foto). 


Kirkebøgerne  er  tilgængelige  på  landsarkiveme  rundt  omkring  i 
Danmark.  Her  kan  man  enten  se  den  originale  kirkebog,  en  kopi 
eller  en  mikrofilm  af  kirkebogen  (TD-foto). 


Man  kan  være  heldig  at  få 
uventede  detaljerede  oplys- 
ninger om  personer.  Et  ek- 
sempel herpå  følger  fra  Sør- 
bymagle-Kirkerup  kirkebog 
1646-1731: 

"Sørbymagle  begr  29.  aug. 
1724:  Isach  Thomæson  ... 
ægtefødt  i  Thy  i  Nørre- Jyl- 
land i  Bisted  sogn  ...  kom  i 
ægteskab  med  Jens  Ibsens  en- 
ke i  samme  gård,  navnlig  Kir- 
sten Larsdatter.  Det  siges, 
som  og  kan  være  trolig,  at 
bemelte  Jens  Ibsens  forfædre 
haver  boet  samme  sted,  søn 
efter  søn  eller  frænde  efter 
frænde  hen  ved  300  år  ... 
Faldt  forleden  år  ned  af  en 
stige,  stødte  sig  sær  i  hovedet 
ilde,  hvilket  han  fandt  min- 
delse af  til  hans  død  ..." 

De  fleste  af  de  ældste  kir- 
kebøger er  skrevet  i  kronolo- 
gisk orden,  hvilket  betyder  at 
dåb,  vielser  og  begravelser 
står  mellem  hinanden,  i  den 


rækkefølge  de  forekom.  An- 
dre af  de  ældre  kirkebøger, 
især  for  større  sogne,  er  op- 
delt i  afsnit  med  dåb,  dernæst 
trolovelser  og  vielser  og  til 
sidst  begravelser. 

Konfirmandlisterne  begyn- 
der tidligst  i  1736,  men  fore- 
komme oftest  først  sidst  i 
1700-tallet. 

Da  kirkebøgerne  er  em- 
bedsbøger er  det  embeds- 
handlingen der  lægges  vægt 
på.  Man  vil  ofte  se,  at  dåbs- 
dato  eller  begravelsesdato  er 
indført,  men  hverken  fødsels- 
dag eller  dødsdag.  Man  kan 
dog  gå  ud  fra,  at  i  de  fleste 
tilfælde  er  der  ikke  stor  for- 
skel mellem  henholdsvis  fød- 
sel og  dåb  eller  død  og  begra- 
velse. 

Fortsættes  næste  måned, 
hvor  de  nyere  kirkebøger  vil 
blive  omtalt.  □ 
Lisbeth  V.  Andersen 

BORNHOLM 
- 142  ÅR  FØR 


Hans  Peter  Jensen,  født  3.  marts  1815,  i 
nærheden  af  Holbæk,  død  i  Brigham  City, 
29.  maj  1883.  (TD-foto). 


11850  kom  de  første  mor- 
monmissionærer til  Dan- 
mark. 140  år  senere  opførtes 
på  Priorvej  i  København  et 
skuespil  i  anledning  af  jubilæ- 
et. Aalborg  har  senere  festlig- 
holdt samme  åremål. 

Dåb  i  fiskerlejet 

Når  Rønne  Gren  herved 
bringer  en  jubilæumshilsen,  er 
det  fordi  der  på  Sydbornholm 
i  fiskerlejet  Amager  den  10. 
juli  1851  blev  døbt  og  ind- 
lemmet i  Kirken  3  søstre  og  2 


brødre.  Ordinanserne  blev 
udført  af  ældste  Jensen  og 
præst  Aagren,  der  begge  var 
kommet  fra  København. 
"Vantro"  er  et  ord,  man  mø- 
der flere  gange  i  indsendte 
avisartikler  fra  dengang.  At 
miskendelser,  for  ikke  at  sige 
mishandlinger,  undertiden,  ja, 
måske  ofte,  har  fundet  sted, 
er  vist  hævet  over  enhver 
tvivl. 

285  døbt  7  år 

Bornholms  konference, 


dannet  14.  august  1852,  hold- 
tes i  København.  Den  blev 
ophævet  1 854,  og  overførtes 
1870  til  Københavns  konfe- 
rence. I  tiden  juli  1851  til  ja- 
nuar 1857  døbtes  ialt  285 
personer  og  128  børn  blev 
velsignet. 

Andrew  Jenson  fortæller 

I  Andrew  Jensons  "Histo- 
ry  of  the  Scandinavian  Missi- 
on" skriver  han:  "Ældste 
Hans  Peter  Jensen  og  Hans 
Larsen  gik  ledsaget  af  Jens 


Jørgensen,  der  var  lærer,  i 
land  på  Bornholm  den  10. 
oktober  1851.  Andreas  Aa- 
gren, som  havde  arbejdet  der, 
var  blevet  ordineret  til  ældste 
under  et  besøg  i  København. 
Brødrene  følte  sig  stærke  nok 
i  ånd  og  tro  til  at  besøge  ho- 
vedbyen Rønne,  og  til  dette 
formål  lejede  de  en  sal,  hvor 
de  kunne  forkynde  for  folk. 
De  fandt  imidlertid  hurtigt  ud 
af,  at  modstandens  og  ond- 
skabens ånd  ikke  lå  og  sov. 
Først  skete  det  i  form  af  fal- 


Rønne  Gren.  Bygningen  blev  indviet  i  1960  og  huser  i  dag  de  hellige  på  Bomholm  (Foto:  Bøving). 

'Den  Gamle'  -  af  Dorrit  Norén 


ske  udtalelser  og  ulogiske  ar- 
gumenter, hvilket  fik  vreden 
til  at  rejse  hos  de  mere  tanke- 
løse og  urolige  klasser  i  be- 
folkningen, og  hvilket  resulte- 
rede i  stærkt  oprør  og  i  over- 
fald på  missionærerne.  Mens 
ældste  Hans  P.  Jensen  og 
hans  kammerat  Hans  Larsen 
den  24.  oktober  1851  var  i 
færd  med  at  forkynde  for  en 
stor  forsamling  i  deres  lejede 
sal  i  Rønne  brød  forfølgelsen 
virkelig  løs.  En  mand  ved 
navn  Beck  gav  signalet  og  an- 
tændte en  ond  ild  hos  den 
pøbelhob,  der  var  kommet  til 
mødet.  Brødrene  blev  med 
det  samme  trukket  ud  af  hus- 
et og  ud  på  gaden,  hvor  de 
blev  overfaldet  af  pøbelen. 
Men  ved  en  hr.  Wulfs  og  hr. 
Hermansens  mellemkomst 
slap  brødrene  ud  af  pøbelens 
hænder  og  slap  for  videre  le- 
gemlig overlast  og  nåede  sik- 
kert op  på  deres  værelser.  Ik- 
ke længe  efter  havde  ældste 
Jensen  imidlertid  den  glæde 
at  døbe  1 1  mennesker  på  øen 
Bornholm;  der  var  inden  da 
blevet  døbt  1 8  mennesker 
der."  (Andrew  Jenson:  "Hi- 
story  of  the  Scandinavian 
Mission",  s.  39). 

Af  en  gammel  "Protocol" 
fremgår  det,  "at  der  blev 
holdt  øje  med  medlemmernes 
trofasthed  i  at  møde  op".  Kir- 
ken på  Bornholm  var  i  en  del 
af  denne  tid  delt  i  småmenig- 
heder forskellige  steder  på 
øen,  bl.a.  i  Aaker  og  Øster- 
lars, hvor  man  mødtes  privat. 
Egen  bygning  fik  Bornholm 
først  i  1960.  Den  blev  indviet 
af  afdøde  missionspræsident 
Harald  Petersen.  □ 
Hans  Adolf  Koefod, 
Rønne  gren  og 
Flemming  Bo  Pedersen 


Langt  ude  i  skoven  stod 
der  en  gammel,  gammel 
eg.  Den  var  hen  ved  1000  år 
gammel.  Den  var  enorm,  fle- 
re meter  i  omfang,  med  dybe 
furer  i  barken,  og  med  en  stor 
pukkel  et  stykke  oppe  ...  En 
dag  spurgte  en  af  de  nærme- 
ste børn,  en  relativ  ung  eg  på 
400  år:  "Hej,  du  Gamle,  Jeg 
har  lagt  mærke  til,  at  jeg  også 
har  en  pukkel  ligesom 
din  ...." 

Eventyr  for 
store  og  små 


-  Sådan  begynder  et  dejligt 
eventyr  skrevet  af  søster  Dor- 
rit Norén  fra  Tønder,  fortæller 
Christian  Kuntz  fra  Sønder- 
borg Gren.  Når  hun  først  be- 
gynder, bliver  man  grebet  af 
det  og  helt  tryllebundet. 

Der  er  en  let  fattelig  histo- 
rie, men  også  en  bagvedlig- 
gende alvoriigere  mening 
med  beretningen,  sådan  som 
der  jo  skal  være  i  et  rigtigt 
eventyr.  Men  det  er  blot  et  af 
mange  talenter,  som  søster 
Dorrit  Norén  besidder.  Hun 
illustrerer  også  selv  sine  even- 


tyr. 

Kunstner 
og  tegner 

Søster  Norén  fremstiller 
også  de  smukkeste  små  mo- 
deller af  kobbertråd,  som  hun 
sælger  til  USA.  Det  er  blandt 
andet  små  hestefigurer.  Som 
nævnt  tegner  hun  også,  og 
tegningen  af  egetræet  fra 
eventyret  viser  på  så  smuk  en 
måde  hendes  talent.  □ 
Christian  Kuntz  og 
Flemming  Bo  Pedersen 

SOLSTRÅLEN 

-  skinner  fra  Århus  stav 


Et  nyt  blad  fra  Århus 
stavsmissionspræsidents- 
kab  "Solstrålen"  så  dagens  lys 
i  november  1991,  og  du  har 
måske  allerede  set  det,  ellers 
vil  denne  artikel  fortælle  dig 
lidt  om  dette  initiativ. 

Alle  er  velkommen 
til  at  bidrage 

-  Vi  ønsker  at  samle  på  op- 
muntrende, opbyggende  og 


trosfremmende  artikler,  som 
meget  gerne  må  komme  fra 
hele  landet,  siger  stavsmissi- 
onpræsident  Carl- Johan  Gra- 
be. 

Nyt  fra  missionsmarken 

-  Det  er  også  vort  ønske  at 
synliggøre,  hvad  der  sker  på 
missionærområdet  både  med 
hensyn  til  stavsmissioneringen 
og  fultidsmissioneringen,  samt 


O 


hvad  der  rører  sig  i  de  enkelte 
menigheder  rundt  om  i  Dan- 
mark, men  selvfølgelig  for- 
trinsvis fra  vores  eget  område, 
fortsætter  br.  Grabe. 

Oplaget  er  på  ca.  1 00  eks- 
emplarer, der  uddeles  til 
stavsmissionærerne  og  bi- 
skopper og  grenspræsidenter. 
□ 

Flemming  Bo  Pedersen 

Det  sjove  logo,  som  danner  forsiden  på  "Solstrålen"  (TD-foto). 


SDH  sending 
af  mad 
til  Rusland 


En  sending  på  godt  1 8,5 
tons  madvarer  forlod  bi- 
skoppens forrådshus  central- 
lager i  Salt  Lake  City  den  1 7. 
december  1991.  Kirken  bi- 
drog til  en  sending  under  le- 
delse af  Peacemakers  Foun- 
dation i  San  Francisco,  bereg- 
net til  børnehjem  og  lignende 
institutioner.  Sendingen  med 
mel,  bønner,  ris,  mælkepul- 
ver, dåsekød  og  æblemos  blev 
den  følgende  uge  hentet  til 
Moskva  af  russiske  fly.  Under 
Kirkens  velfærdsplan  benyttes 
fasteofferbidrag  og  kirkemed- 
lemmers frivillige  arbejdskraft 
til  at  holde  forrådshusene 
fyldte.  Kirken  benytter  disse 
lagre  til  at  deltage  i  humani- 
tære projekter  som  dette.  □ 


Kirken  officielt 
anerkendt 
i  Congo 


Da  Congo,  tidligere  kendt 
som  fransk  Congo,  for- 
melt anerkendte  Kirken,  var 
det  femte  land  i  Afrika,  som 
anerkendte  Kirken  i  1991. 
De  øvrige  fire  var  Kenya, 
Uganda,  Elfenbenskysten  og 
Botswana.  Congo  er  en  tidli- 
gere fransk  koloni,  som  blev 
selvstændig  i  1960. 

-  Congo  er  et  af  de  bedre 
stillede  lande  i  Afrika  pga.  en 
stor  olieeksport,  og  flere  end 
80%  af  den  voksne  befolk- 
ning kan  læse,  fortæller  æld- 
ste Richard  P.  Lindsay,  områ- 
depræsident i  Afrika.  □ 

Uropførelse  af 
jubilæumsmarch 


Carl-Johan  Grabe,  som  dirigent 
for  Esbjerg  Jernbaneorkester  i  pe- 
rioden fra  1972-1980.  (Foto:  Gra- 
be). 


Carl- Johan  Grabe  fra  Es- 
bjerg Ward  har  kompo- 
neret en  jubilæumsmarch  til 
Esbjerg  Jernbaneorkester  i 
anledning  af  orkestrets  50 
års-jubilæum  i  1992. 

Værket  blev  uropført  ved 
orkestrets  nytårskoncert  søn- 


dag den  12.  januar  1992  med 
komponisten  selv  som  diri- 
gent. 

-  Stykket  fik  en  rigtig  pæn 
modtagelse,  og  jeg  synes  også 
selv,  det  gik  rigtigt  godt,  for- 
tæller Carl- Johan  Grabe.  Nu 
kender  jeg  orkestret  i  forve- 


jen, fordi  jeg  tidligere  i  en  år- 
række har  været  dets  dirigent, 
men  selv  på  orkestrets  svage 
områder  gik  det  over  al  for- 
ventning. 

Jubilæumsmarchen  er 
skrevet  for  22  forskellige  in- 
strumenter, og  alene  udskriv- 


ningen af  musikken  tog  60  ti- 
mer. Og  det  skete  først,  efter 
at  musikken  var  komponeret. 

I  løbet  af  året  skal  jubil- 
æumsmarchen opføres  flere 
gange  ved  orkestrets  koncer- 
ter. □ 

Sv  Aage  Andersen 


Brandvæsenet  satte  julelys 
på  Kirken 


På  Amager  kom  Kirkens 
spir  ved  juletid  til  at  ligne 
et  juletræ  med  masser  af  lys. 
Det  kunne  ses  fra  lang  af- 
stand og  mange  flere  blev 
gjort  opmærksom  på  at  mor- 
monerne fejrer  jul  med  stor 
glæde. 

-  Sidste  år  satte  vi  lys  langs 
hele  tagrenden.  I  år  valgte  vi 
at  gå  lidt  videre  og  sætte  lys 
på  spiret.  Vi  gør  lidt  mere  år 
for  år,  og  til  sidst  håber  vi  at 
have  mange  lys  på  Kirken,  si- 
ger biskop  Kim  Holst  fra 
Amager. 

Den  vanskelige  opgave 
med  at  få  placeret  de  mange 
lys  på  spiret,  som  rager  om- 
kring 25  meter  op,  blev  gjort 
lettere  ved  Brandvæsenets 
hjælp. 


-  Københavns  Brandvæsen 
har  en  PR-afdeling,  og  dem 
ringede  vi  til  og  bad  dem  om 
hjælp  til  opgaven.  De  var 
meget  villige,  og  vi  fik  med 
stor  succes  og  bæven  hos 
dem,  der  stod  på  jorden,  sat 
lyset  op,  fortæller  biskoppen 
videre. 

-  Jeg  synes,  at  det  er  vig- 
tigt, at  vi  gør  opmærksom  på 
os  selv,  fortæller  biskoppen, 
og  julen  er  en  god  anledning. 
Folk  lagde  vejen  om  Kreta- 
vej, når  de  kom  forbi  og  der 
kom  mange  positive  kom- 
mentarer. En  anonym  person 
skrev  et  julekort  til  Kirken  og 
fortalte  at  Kastrup  var  blevet 
smukkere  med  alle  de  lys.  □ 
Lisbeth  V.  Andersen 


Biskop  Kim  Holst  måtte  25  meter  i  vejret  for  at  få  lys  på  kirkespiret 
på  Amager  (TD-foto). 

Ny  plade  med  Tabemakelkoret 


Endnu  et  spændende  al- 
bum er  udgivet  med  Ta- 
bernakelkoret og  kan  fås  på 
Nordisk  Distributions  Center 
enten  som  CD,  plade  eller 
kassette. 

Albummet  indeholder  flere 
kendte  kirkesange  bla.  "Her- 
ren er  min  hyrde",  "Led  os  o, 
du  vor  Jehova",  "O,  store 
Gud"  og  mormonklassikke- 
ren  "Kom,  kom  Guds  folk". 

Bruce  R.  McConkie 
er  også  med 

Som  et  specielt  indslag  på 
albummet  finder  man  også 
"Jeg  på  Kristus  tror"  af  nu 
afdøde  apostel  Bruce  R. 
McConkie.  På  albummet 
fremsiger  Ældste  McConkie 
sin  tekst  til  akkompagnement 


af  John  Longhurst  på  Taber- 
naklets store  orgel. 

Musik  er  i  dag  en  vigtig 
del  af  vores  liv.  Vi  bombar- 
deres dagligt  med  alle  former 
for  musik  gennem  radio  og 
TV.  Meget  af  musikken  er 
udmærket,  mens  andet  er  di- 
rekte nedbrydende  åndeligt 
og  kulturelt.  Med  dette  album 
har  Kirkens  medlemmer  mu- 
lighed for  at  få  god  opbyg- 
gende musik  indenfor  døren. 
Musik  som  også  er  en  del  af 
vores  sidste  dages  hellige-kul- 
tur.  □ 

Carsten  Gram 

Hymns  of  Faith  fås  på  Nor- 
disk Distributions  Center 
CDen  koster  139,-  Kr.  Kas- 
setten koster  89,50  Kr. 


Hjælpeforeningens 
jubilæumsplakat 


Ianledning  af  Hjælpefore- 
ningens 150-års  jubilæum 
den  17.  marts  1992  har  Kir- 
ken ladet  fremstille  en  plakat 
med  Hjælpeforenings  logo. 
Plakaten  kan  købes  på  Nor- 
disk Distributions  Center  og 
koster  25,-  Kr. 

Forhåbentlig  vil  masser  af 
Hjælpeforeninger  landet  over 
benytte  sig  af  muligheden,  og 
sørge  for  at  plakaten  kommer 
op  på  biblioteker  og  andre  of- 
fentlige steder,  hvor  den  kan 
gøre  folk  opmærksomme  på 
verdens  ældste  kvindeorgani- 
sation. □ 
Carsten  Gram 

